KOMISIJOS REGLAMENTAS (EB) Nr. 2004/2006
2006 m. gruodžio 22 d.
iš dalies keičiantis Reglamentą (EEB) Nr. 2273/93, nustatantį grūdų intervencinius centrus, ir jį pritaikantis atsižvelgiant į Bulgarijos ir Rumunijos stojimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį, ypač į jos 4 straipsnio 3 dalį,
atsižvelgdama į Bulgarijos ir Rumunijos stojimo aktą, ypač į jo 56 straipsnį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnio a punktą,
kadangi:
(1)
Kai kurios valstybės narės pateikė prašymus pakeisti kai kuriuos iš Komisijos reglamento (EEB) Nr. 2273/93 (2) priede nustatytų intervencinių centrų kitais dėl patogesnės jų buvimo vietos ar dėl geresnio nustatytų sąlygų tenkinimo. Šiems prašymams reikėtų pritarti.
(2)
Atsižvelgiant į Bulgarijos ir Rumunijos stojimą, šioms naujoms valstybėms narėms turi būti nustatyti intervenciniai centrai ir įtraukti į Reglamente (EEB) Nr. 2273/93 pateiktą sąrašą.
(3)
Todėl reikėtų atitinkamai iš dalies pakeisti Reglamentą (EEB) Nr. 2273/93.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2273/93 priedas iš dalies keičiamas, kaip nurodyta šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2007 m. sausio 1 d. Tačiau priedo 1, 2 ir 6 punktai taikomi tik Rumunijos ir Bulgarijos stojimo sutarties įsigaliojimo atveju ir tik nuo šios sutarties įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 22 d.